Skrues liv

**Skrues liv** eller **Skrue McDucks liv og levnet** er en serie av Don Rosa på 12 deler som handler om Skrue McDucks liv, fra han var liten og tjente sin aller første mynt til han er gammel og bor i herskapshuset sitt i Andeby. Alle disse 12 historiene ble laget og utgitt mellom 1992 og 1994.

## Kapitlene

* Kap. 1: Den siste av McDuck-klanen (1867-1880)

Skrue vokser opp fattig i Skottland. Han jobber som skopusser og tjener sin første mynt. Han møter gjenferdet av Hertug Kvakkesen McDuck som motiverer han til å søke lykken i Amerika.

* Kap. 2: Mississippis herre (1880-1882)

Skrue blir ansatt på onkelen, Angus McDucks elvebåt hvor de prøver å finne den sunkne elvebåten "Drennan Whyte" med en gullast som Kaptein B og sønnene stjeler. Senere kjøper han elvebåten før den blir sprengt i lufta av B-gjengen.

* Kap. 3: Badlands' ukronte konge (1882-1883)

Skrue blir ansatt som cowboy hos Murdo MacKenzie, og får ansvaret for oksen Hevneren. Skumlerud-brødrene stjeler oksen og drar gjennom Badlands, hvor Skrue må finne dem igjen. Han møter USAs kommende president, Theodore Roosevelt.

* Kap. 4: Kongen på kobberhaugen (1883-1885)

Skrue drar til Butte i Montana hvor han slår seg ned. Han får hjelp av Rikeruds far, Gamlerik Rikerud til å grave etter sølv. Han finner kobber, som brukes til elektrisitetsledninger. Hans kobberåre ligger nærmer bakken enn hos Anacondaåsen kobberverk, og han kan gjøre krav på hele Anacondaåsen.

* Kap. 5: Den nye godseieren (1885)

Skrue kommer hjem til Skottland med penger til å betale Whiskervillene for å beholde slottet. Han blir utfordret til duell, hvor Whiskervillene stjeler sjekken. Ute på et brystvern blir han truffet av lynet og faller i vollgraven, han havner oppe i himmelen sammen med de andre McDuckene. Men han blir sendt ned igjen...

* Kap. 6: Transvaals skrekk (1886-1889)

Skrue drar til Sør-Afrika for å grave etter gull. Han møter Gulbrand Gråstein for første gang, og tilbyr han skyss. Om natten stjeler Gulbrand alt Skrue eier. Om morgenen oppdager Skrue dette, og drar inn til byen hvor han møter Gulbrand igjen.

* Kap. 7: Drømmen om gull (1893-1896)

Skrue drar til Australia, hvor han igjen graver etter gull, uten hell. Han møter en aboriginsk sjaman som heter Jabiru. Han prøver å finne forfedrenes drømmehule. De finner den og Jabiru leser drømmen for Skrue. Han møter Jabiru igjen senere, ved den andre drømmehulen og blir inspirert til å søke lykken i Klondike.

* Kap. 8: Sølvstrømmen (1896-1897)

Skrue ankommer Skagway i Alaska. Her møter han lånehaien Sleipe-Simon. De hører om et stort gullfunn i Bonanza-elven, og alle drar over Chilkootpasset til Canada. Når Skrue kommer til Dawson møter han Gylne Gulda. Senere finner han et egnet område i Sølvdalen, og finner en gullklump så stor som et gåseegg.

* Kap. 9: Milliardæren (1898-1902)

Skrue drar hjem til Skottland, nå som millionær. Han deltar i et høylandsmesterskap, som han ikke får til. Han føler seg ikke lenger hjemme i Skottland, og tar søstrene med seg til USA.Han ansetter Scotty McTerrier til å passe på slottet. Når de drar dør Fergus McDuck, Skrues far.

* Kap. 10: Slaget om Andebyfortet (1902)

Skrue og søstrene ankommer Andeby, og Skrues eiendom hvor Andebyfortet står. Hakkespettene har tilholdssted her, og han jager dem ut. Hakkespettene kontakter myndighetene, og de kommer dit med skip og hundrevis av menn. Nå må Skrue kjempe mot både Hæren og B-gjengen, som allerede var bosatt i Andeby.

* Kap. 11: Verdens rikeste mann (1909-1930)

Skrue og søstrene drar til Afrika, hvor Skrue ønsker å kjøpe en gummitreskog, men høvdingen vil ikke selge. Da kommer han tilbake og brenner ned byen deres. På grunn av dette drar søstrene fra han. Han reiser rundt i verden, før han kommer tilbake til Andeby. Der nekter han å snakke til søstrene, og de forlater han.

* Kap. 12: Eneboeren på herregården (1947)

Skrue sitter alene i herskapshuset sitt i Andeby på juledagen. Han møter Donald og nevøene for første gang. Det går mye rykter hvorvidt Skrues penger i pengebingen finnes. Han beviser dette for nevøene. B-gjengen prøver å rane han, og Skrue og nevøene tar opp jakten på dem.

## Tilleggskapitlene

* Kap. 3B: Skipper'n på Cutty Sark

Skrue frakter kyr til Java på klipperen "Cutty Sark". Disse skal til en maharaja der, men blir stjålet av en annen maharaja. På Java møter han Julius Smart for andre gang. Han begynner å ta opp jakten på kvegtyvene, da vulkanen Krakatoa eksploderer...

* Kap. 6B: Oppgjør i Bløff

Skrue er i Bløff, Arizona hvor han møter sin onkel Angus igjen som er med på et villvestshow. Han møter også Buffalo Bill, Anne Oakley, Geronimo og P.T. Barnum. De seks må ta opp jakten på Dalton-brødrene. Men onkelen og Buffalo Bill klarer å kludre til alt, før Skrue kommer.

* Kap. 8B: Fangen i Sølvdalen.

Skrue har tatt med Gylne Gulda til skjerpet sitt for å arbeide etter at hun stjal gåseegg-gullklumpen. Wyatt Earp, Bat Masterson og Roy Bean hører om dette, og sammen med Butch Cassidy og Sundance Kid drar de til Sølvdalen for å befrim henne. Cassidy og Kid kidnapper Gulda og Skrue er nødt til å redde henne.

* Kap. 8C: I hjertet av Yukon

Canadas ridende politi kommer til Dawson for å opprettholde lov og orden i den lovløse byen. Alle de ekte kjeltringene i byen anklager Skrue, men ingen våger å anmelde han. Gulda bestemmer seg for å anmelde han, slik at hun endelig kan få møte han igjen, noe som ikke skjer.

* Kap. 10B: Skjerperen i Culebra

Theodore Roosevelt er i Panama for å overvåke utgravingen av Panamakanalen. Men desverre har de et problem, Skrue er der for å grave gull, midt i et område hvor de skal bygge kanalen. Roosevelt bestemmer seg for å hjelpe han ved å bruke en dampgravemaskin for å gjøre det raskere.

* Ta en mynt og la den vandre - Denne blir ofte omtalt som "kapittel 0"

Magica fra Tryll har kjøpt seg et tidslys, som gjør at hun kan dra tilbake i tid. Hun drar tilbake til tiden da Skrue var liten og bodde i Glasgow. Hun har planer om å stjele Skrues første mynt før han tjener den. Hun får tak i den, men hun glemmer at den er *nødt* til å ha tilhørt verdens rikeste mann, så hun må gi den til Skrue likevel.